Gigi Becali a spus una, dar a făcut alta
FCSB - Sepsi, meci din prima etapă a play-off-ului, se joacă pe Arena Națională, LIVE BLOG pe www.sport.ro.
Pentru meciul cu Sepsi din prima etapă a play-off-ului Superligii, Elias Charalambous a mizat în poartă tot pe titularul de drept Ștefan Târnovanu, care speră să prindă un loc în lotul României la Campionatul European din Germania, transmis de Pro TV, Pro Arena și VOYO.
Gigi Becali a spus una, dar a făcut alta
După meciul cu Rapid, 0-4, din ultima rundă a sezonului regular, Gigi Becali l-a inclus pe Târnovanu în 'clubul' vinovaților pentru umilința suferită pe Arena Națională în fața trupei lui Cristiano Bergodi.
Imediat după confruntarea de săptămâna trecută cu Rapid, finanțatorul roș-albaștrilor spunea că se gândește ca Andrei Vlad, rezerva lui Târnovanu, să redevină titular.
La meciul cu Sepsi însă, în poarta liderului a fost tot Ștefan Târnovanu.
Gigi Becali, după Rapid - FCSB 4-0: "Bătaia a fost a lui Târnovanu. Eu l-aș băga pe Vlad să apere"
Finanțatorul de la FCSB anunță că se gândește serios să îl reactiveze pe Andrei Vlad. Portarul care în ultimele sezoane a jucat aproape exclusiv în Cupa României ar putea fi titular în play-off.
"O seară rușinoasă, nu dezamăgitoare. Nu trebuie să fiu amărât. Ei au fost o echipă de fotbal, noi nu am fost. Ei și-au dat viața, au luptat. Coman, Olaru, Băluță, Tavi Popescu, zero! Nu mai spun și de Târnovanu. Mă gândesc dacă mai intră în el în poartă. Ieși din poartă la primul gol, aștepți să iei gol? Și ăla pe colțul scurt... ieși, mă! Mingea e a ta, du-te și ia-o, ce faci? Îl lași să dea gol? Nu că neinspirat, e fricos!
Prima repriză a fost a noastră, dar a fost greșeala lui Târnovanu și am luat gol. Dă-mi tu gol, Iacobe, așa a zis Târnovanu. Să vedem, eu l-aș băga pe Vlad să apere", a spus Becali.
Urmăriți SPORT.RO și pe Google News